Ernie Terrell

Ernie Terrell (født 4. april 1939 i Belzoni i Mississippi, USA, død 16. desember 2014) var en amerikansk bokser. Han var verdensmester (WBA) i tungvektsboksing 1965–67.

5. mars 1965 beseiret han Eddie Machen og vant WBAs verdensmestertittel i tungveksboksing. Han mistet tittelen 6. februar 1967 da han tapte for Muhammad Ali.

Han gikk 55 kamper som profesjonell. Han vant 46 (hvorav 21 på knockout) og tapte 9. Han trakk seg fra boksingen i 1973 og startet som musikkprodusent i Chicago i Illinois. Han hadde også sanggruppa Ernie Terrell & the Heavyweights sammen med søstera Jean Terrell, som på 1970-tallet overtok som førstesanger i The Supremes etter Diana Ross.

 Referanser 

 Kilder 
 Michael Carlson: «Ernie Terrell obituary», nekrolog i The Guardian 23. desember 2014; besøkt 3. februar 2016.

 Eksterne lenker 



Kategori:Boksere fra USA
Kategori:Sangere fra USA
Kategori:Personer fra Humphreys County i Mississippi
Kategori:Tungvektsboksere